[טקסט מיועד ל עברית, ערבית ואנגלית]

**יהושע מרגולין**

**1947-1877**

כאן נמצאת חלקת הקבר של יהושע מרגולין (״הדוד יהושע״), אבי החינוך לטבע, חלוץ ופורץ דרך בהוראת המדעים והסביבה בארץ ישראל.

*בצוואתו ביקש מרגולין:****"נא לקבור אותי בקברות תל אלכסנדר אשר סמינריון הקיבוצים, שהיה משאת נפשי כל הימים, עומד להיבנות עליו"*.**

בחודש אוקטובר 1947, במלאת שלושים למותו, התכנסו שותפיו לדרך, תלמידיו ומוקירי זכרו ונשבעו להגשים את חלומו שליד קברו יקום הסמינר למורים של התנועה הקיבוצית. ארבע שנים לאחר מכן, ב-1951, הסתיימה הבנייה של בית המדעים ״בית מרגולין״ העומד על תילו עד היום. לימים התפתח הסמינר והפך למכללה האקדמית לחינוך אורנים.

יהושע מרגולין נולד בכ"ח בתמוז שנת תרל"ז (1877) בעיירה הורורייץ שבמדינת בלארוס. ב- 1924(בוויקיפדיה נכתב 1923) עלה לארץ ישראל ועסק בהוראת תלמידים ומורים. הוא הלהיב את שומעיו באהבתו לטבע, ומשך אחריו את טובי הכוחות החינוכיים בארץ. בזכותו למדו המורים להורות בעזרת בעלי חיים, וילדי העיר למדו להכיר מקרוב את חיות הבר בארץ.

ב-1929, יצא לעמק יזרעאל והפך למורה נודד. הוא עבר מיישוב ליישוב, מצויד במיקרוסקופ ובמעבדה קטנה, ובכל מקום הדריך והסביר. אנשי העמק שמחו לקראתו ונהגו לקרוא לו "הדוד יהושע". מכל שנות עבודתו זכר במיוחד את ימי נדודיו בעמק כימים היפים ביותר בחייו, ועל כך כתב: "קשרתי קשרים נפשיים עם ילדי העמק, עם הוריהם ומוריהם, תהיתי על החינוך המשותף, על הגן ובית הספר הנרקמים שם...".

יהושע מרגולין נפטר בתל-אביב בכ"ו באלול תש"ז (11.09.1947) בוויקיפדיה תאריך הפטירה הוא 10.09.1947) והובא למנוחת עולמים בקבר חצוב בסלע בין עצי אורן במדרונות יער אלכסנדר.

בחייו התווה יהושע מרגולין את הדרך, הניח את היסודות והעניק מידיעותיו ומהשראתו לדורות רבים של מורים ותלמידים שהלכו בעקבותיו.

מכללת אורנים גאה להמשיך את המורשת של "הדוד יהושע" ולהוסיף להכשיר אנשי הוראה ברוח מרגולין: חינוך לאהבת הטבע והוראת המדעים על-ידי היכרות בלתי אמצעית עם העולם שסביבנו.

לזכרו של דוד רבא הדגול שלנו, יהושע מרגולין.

רונלד א' קליין קרן וו' סטין מייקל ד' וייס מיטשל ג'יי וייס

ריוורוודס, אילינוי רוקוויל, מרילנד פוטומק, מרילנד ניו ברנסוויק, ניו ג'רזי

 ארצות הברית

 